তিনি বলেন, ভারত বাংলাদেশের দীর্ঘমেয়াদি উন্নয়ন-অংশীদার। এ কারণে তিনটি লাইন অব ক্রেডিটের আওতায় আট বিলিয়ন মার্কিন ডলার সহযোগিতা দিয়েছে। এখন ভারত ছোট ছোট আর্থসামাজিক প্রকল্পগুলোতে সহযোগিতা সম্প্রসারণ করছে। বিগত বছরগুলোতে এ ধরনের ২৪টি ক্ষুদ্র প্রকল্পে সহযোগিতা দিয়েছে ভারত। বর্তমানে খুলনা, রাজশাহী ও সিলেটে এ ধরনের ৫৮টি প্রকল্পের কাজ চলছে, সোমবার আরও ১৫টি নতুন প্রকল্পের উদ্বোধন করা হবে।